O substrato (significa, en latín, "estrato inferior" o "més baixo"), en lingüistica, ye qualsiquier tipo de influencia que una luenga, por un regular de menor prestichio y cultura, tien sobre altra (més elevada) por a que ye sustuita. Muitas vegadas as luengas d'os pueblos conquiestos esdevienen substratos d'as luengas d'os pueblos conquiridors. Ta que se produzca o fenomeno de substrato, cal que i haiga una larga convivencia (més sieglos) entre los fablants d'as dos luengas. Como las causas d'os cambios lingüisticos, tamién os substratos son dificils de verificar. Por eixemplo, muitos filologos espanyols atribuyen a lo substrato basco bella caracteristica d'as luengas romances ibericas, como lo betacismo u lo cambio F > H > - en o castellán, encara que tamién bi ha lingüistas que lo niegan, porque istos fenomenos no son exclusivos en as luengas romances ibericas.